## Pravilnik o izmjenama Pravilnika o uvjetima i mjerama zaštite od ionizirajućih zračenja za obavljanje djelatnosti s rengenskim uređajima, akceleratorima i drugim uređajima koji proizvode ionizirajuća zračenja

### NN 106/2003 (2.7.2003.), Pravilnik o izmjenama Pravilnika o uvjetima i mjerama zaštite od ionizirajućih zračenja za obavljanje djelatnosti s rengenskim uređajima, akceleratorima i drugim uređajima koji proizvode ionizirajuća zračenja

# MINISTARSTVO ZDRAVSTVA

1386

Na
temelju članka 20. stavka 2. i članka 32. stavka 2. Zakona o zaštiti od
ionizirajućih zračenja (»Narodne novine« br. 27/99), ministar zdravstva donosi

## PRAVILNIK

### O IZMJENAMA PRAVILNIKA O UVJETIMA I MJERAMA ZAŠTITE OD IONIZIRAJUĆIH ZRAČENJA ZA OBAVLJANJE DJELATNOSTI S RENGENSKIM UREĐAJIMA, AKCELERATORIMA I DRUGIM UREĐAJIMA KOJI PROIZVODE IONIZIRAJUĆA ZRAČENJA

 Članak 1.

U Pravilniku o uvjetima i mjerama zaštite od
ionizirajućih zračenja za obavljanje djelatnosti s rendgenskim uređajima,
akceleratorima i drugim uređajima koji proizvode ionizirajuća zračenja
(»Narodne novine« br. 84/2000) u članku 4. točka 2. briše se.

 Točke 3. do
5. postaju točke 2. do 4.

 Članak 2.

U članku 15. stavak 1. mijenja se i glasi:

 »Pravna ili
fizička osoba koja ima odobrenje za obavljanje određene djelatnosti sukladno članku
3. ovoga Pravilnika za korištenje rendgenskog uređaja, akceleratora i drugog
uređaja koji proizvodi ionizirajuća zračenja mora imati uporabnu dozvolu koju
daje Hrvatski zavod za zaštitu od zračenja na temelju mišljenja ovlaštene
pravne osobe o udovoljavanju uvjetima propisanim Zakonom i ovim Pravilnikom.«

U stavku 3. riječi: »Ministar zdravstva« zamjenjuju
se riječima: »Hrvatski zavod za zaštitu od zračenja«.

Članak 3.

Članak 16. mijenja se i glasi:

 »Hrvatski
zavod za zaštitu od zračenja daje uporabnu dozvolu za rendgenski uređaj,
akcelerator ili drugi električni uređaj koji proizvodi ionizirajuća zračenja,
upisan u središnji registar izvora ionizirajućih zračenja na temelju pisanog
zahtjeva uz priloženo mišljenje ovlaštene pravne osobe o udovoljenju uvjetima
propisanih ovim Pravilnikom i potvrde o uplati propisanih pristojbi.

 Hrvatski
zavod za zaštitu od zračenja po prijmu popunjenoga prijavnog lista za rendgenski
uređaj, akcelerator ili drugi električni uređaj koji proizvodi ionizirajuća zračenja
na obrascu koji je tiskan u Prilogu I. ovoga Pravilnika te mišljenja ovlaštene
pravne osobe o ispunjavanju uvjeta zaštite od ionizirajućih zra­čenja u pogledu
prostora u kojem će se koristiti rendgenski ure­đaj, akcelerator ili drugi
električni uređaj, izvršit će upis uređaja u središnji registar izvora
ionizirajućih zračenja.«

Članak 4.

U članku 18. stavak 1. mijenja se i glasi:

»Pravna ili fizička osoba koja je montirala uređaj
obvezna je u roku od 15 dana od završetka montiranja Hrvatskom zavodu za zaštitu
od zračenja dostaviti osnovne podatke o uređaju koji je montiran te naziv
krajnjeg korisnika kojem je predan na obrascu iz Priloga I. ovoga Pravilnika
koji je njegov sastavni dio.«

U stavku 2. riječi: »Ministarstvo zdravstva i« brišu
se, a iza riječi: »Hrvatski zavod za zaštitu od zračenja« briše se točka i
dodaju riječi: »s naznakom naziva i adrese pravne ili fizičke osobe kod koje se
uređaj nalazi«.

Članak 5.

 U Prilogu I.
Pravilnika u tekstu »Podaci o uređaju« Prilozi u točki 2. riječi: »ministra
zdravstva« zamjenjuju se riječima: »Hrvatskoga zavoda za zaštitu od zračenja«.

Članak 6.

Ovaj Pravilnik stupa na snagu osmoga dana od dana
objave u »Narodnim novinama«.

Klasa: 011-02/03-04/18
Urbroj: 534-05-01/1-03-0001
Zagreb, 18. lipnja 2003.

Ministar

**mr. sc.** **Andro Vlahušić,
dr. med**., v. r.

Pravilnik, NN 106/2003-1386